ArabovMK/tajik-wikipedia-corpus huggingface dataset:
Бирҷандӣ

Низомуддин Абдулъалӣ ибни Муҳаммад ибни Ҳусайни Бирҷандӣ — риёзидон, мунаҷҷим ва фақеҳи форс-тоҷик, ки бо тахаллусҳои "Фозили Бирҷандӣ" ва "Муҳаққиқи Бирҷандӣ" машҳур аст. Зиндагинома Дар Исфаҳон дар дарбори шоҳи сафавӣ Таҳмосби фаъолият кардааст. Бирҷандӣ илми ҳадисро дар назди Хоҷа Ғиёсиддини Кошонӣ, фанҳои ҳукмиро дар назди Мансур ибни Муинаддини Кошӣ ва дигар илмҳоро назди Камолиддини Қунавӣ омӯхтааст. Амин Аҳмади Розӣ Бирҷандиро бо унвони "Ҷомеъи улуми маъқул ва манқул" ёд карда, менависад, ки ӯ барои авлоди худ тақвими ҳаштодсола тартиб дода буд. Осор Осори Бирҷандӣ иборат аст аз: Бирҷандӣ дар "Рисола дар ҳайат" оид ба ёздаҳ намуди тақвимҳое, ки дар мамолики Шарқ истифода мешуданд, маълумоти муфассал додааст. Соли 1490 дар расадхонаи Мароға тамоюли доиратулбуруҷ (эклиптика)-ро андоза карда, қимати 2330-ро ба даст овард, ки он аз натиҷаи олимони пешина хеле дақиқтар буд. Дар асоси ин ӯ ҷадвалҳои тамоюли бурҷҳои дувоздаҳгона, баландии (иртифоъ) ситораву сайёра, тулӯъ ва ғуруби Офтоб, қимати миёнаи тӯл ва авҷ (апогей)-ро барои меридиани Самарқанд ва ғ. тартиб дод. Инчунин бо истифода аз усули махсус ҳисоби баландии ҷирмро аз рӯйи кунҷи соатӣ ва тӯлӣ (А) нишон дода, ҳаракати миёнаи шабонарӯзии Офтобро дақиқ андоза кард. Барҷандӣ. пайрави мактаби илмии Самарқанд буда, пас аз Алии Қушчӣ масъалаи офтобмарказиро тарафдорӣ кардааст. Ӯ далели (чун далелҳои Галилей) аз тарафи мушоҳидагари дар заминбуда ҳис накардани ҳаракати Заминро овардааст.
Биса (деҳа)

Биса — деҳаест дар Русия, ки дар ҳайати ноҳияи Селемджинский, вилояти Амур медарояд.
Бирючево (ноҳияи Вологод, Вологда)

Бирючево — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Вологод, ки дар вилояти Вологда қарор дорад, дохил мешавад.
Биряково (ноҳияи Сокол, Вологда)

Биряково — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Сокол, ки дар вилояти Вологда қарор дорад, дохил мешавад.
Бирючово (ноҳияи Шекснин, Вологда)

Бирючово — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Шекснин, ки дар вилояти Вологда қарор дорад, дохил мешавад.
Бирҷа Акалай

Бирҷа Акалай — ҳунарпешаи синамо ва телевизиони Зиндагинома Бирҷа дар оила ҳамчун фарзанди ягона ба воя расидааст. Ҳамин ки кӯдак сесола шуд, ӯро ба студияи балет фиристоданд. Дар он ҷо вай 13 сол таҳсил кард, то 16-солагӣ вай сахт маҷрӯҳ шуд, бинобар ин маҷбур шуд балетро тарк кунад. Ҷолиб аст, ки падар ва модари ӯ коргарони одӣ буданд ва бо санъат ҳеч иртиботе надоштанд. Аммо тақдир барои духтарашон тамоман дигаргуниҳои эҷодӣ дошт. Соли 2003, ӯ мактаби миёнаи Санъати тасвирии Пераро дар зодгоҳаш Истанбул хатм кард 1. Пас аз хатми мактаб, вай қарор дод, ки дар зодгоҳаш бимонад ва як донишгоҳи театриро интихоб мекунад (факултаи санъати драмавӣ ва танқиди театрӣ). Пас аз як сол, Бирҷа дар озмуни зебоии Мисс Туркия ҷои 3-юмро ишғол кард, ки пас аз он вай кишвари худро дар озмуни Аврупо намояндагӣ кард. Вай тавонист ба нимфинал бирасад. Дере нагузашта Бирҷа пешниҳоди ҷолиб гирифт: кор кардан дар телевизион ҳамчун пешбари барномаи варзишӣ. Вай аз соли 2004 то 2007 дар он ҷо кор кардааст. Соли 2010 ӯ Консерваторияи Халиҷро хатм кардааст. Пас аз дебюти бомуваффақият соли 2006, Бирҷа ҳунарпешагиро бо муделӣ иваз намуд. Вай бо чунин тамғаҳои маъруф, ба монанди,, кор кардааст. Фаъолият Нахустнамоиши ӯ нақши Ламия дар филми Тақдир буд. Пас аз он Осӣ рӯи навор баромад. Сарфи назар аз он, ки нақши Зайнаб нақши асосӣ набуд, ҳунарпешаи ҷавонро продюссерҳо мушоҳида карданд. Пас аз он се филми дигар бо иштироки Бирҷа Акалай пахш шуд. Ҳунарпеша пас аз намоиши силсилафилми Муҳаббати осмонӣ дар нақши асосӣ шуҳрат ва эътирофи бесобиқа пайдо кард. Нақши ӯ Ҳаворо дар силсилафилми Байни замину осмон тамошобинон муддати дароз дар хотир доштанд. Шарики ӯ ҳунарпеша Мурод Юналмиш буд. Пас аз он, лоиҳаҳои хуби зиёд буданд, ба мисли Оиладор ва хашмгин, Ҳаёт баъзан барои дигарон аҷоиб аст. Бо вуҷуди ин, аксарияти тамошобинон силсилафилми Муҳаббати сиёҳ ва сафед -ро, ки Бирҷа нақши Аслиро иҷро кардааст, хеле писандиданд. Иброҳим Челиккол шарики ӯ шуд. Онҳо нақшҳои худро чунон табиӣ бозиданд, ки бисёри тамошобинон тасмим гирифтанд, ки дар байни Иброҳим Челиккол ва Бирҷа Акалай муносибатҳои ошиқона мавҷуданд. Соли 2020 Бирҷа Акалай дар силсилафилми Вавилон нақши асосии Элайро бозид. Ӯ дӯстдоштаи собиқи Ирфон аст, ки онро Холид Эрганч бозидааст. Элай ва Ирфон ҷудо шуданд, аммо Элай ҳанӯз ҳам Ирфонро дӯст медорад ва мекӯшад, ки ба ӯ кумак кунад. Дар ҳамон силсилафилм ситорагон, ба мисли Нур Фоттеҳоғлу (ҳамчун зани Ирфон), Асли Анвар, Озан Гювен, Онур Сайлак ва Масъуд Акуста нақшофарӣ кардаанд. Ҳаёти шахсӣ 17 майи соли 2011 Бирҷа бо ҳунарпеша Мурод Юналмиш, шарики силсилафилми муштараки онҳо Байни осмон ва замин издивоҷ кард, моҳи ноябри соли 2012 онҳо талоқ гирифтанд. 1 августи 2014, Бирҷа дубора бо ҳунарпеша Сарп Левендоғлу ба шавҳар баромад 2. Бо вуҷуди ин, издивоҷ дер давом накард: моҳи январи соли 2017, ҳамсарон ҷудо шуданд. Аз ҳеч кадоме аз издивоҷҳо фарзанд надорад. Филмнома Филм Телевизион Барномаҳои телевизионӣ Ҷоизаҳо Нигаред низ Феҳристи ҳунарпешазанҳои Туркия.
Бисерт (деҳа)

Бисерт — деҳаест дар Русия, ки дар ҳайати ноҳияи Нижнесергинский, вилояти Свердловск медарояд.
Бисау

Бисау — яке аз шаҳрҳои Африқо аст. Пойтахти Гвинея-Бисау аст.
Бисдорф (Берлин)

Бисдорф - ноҳия дар ҳавзаи Мартсан-Ҳеллерсдорф, дар Берлин. Таърих Ҷуғрофия Аҳолӣ Ҷозибаҳои гардишгарӣ.
Бисенков (ноҳияи Краснояруж)

Бисенков — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Краснояруж, ки дар вилояти Белгород қарор дорад, дохил мешавад.
Бисмар Акоста

Бисмар Хилберто Акоста Эванс (декабри 1986, Санта Крус Кантон, Санта Крус, Коста Рика) — футболбози коста рикагӣ, муҳофиз.
Бисабоат Исмоилова

Бисабоат Исмоилова (01.11.1939, Хуҷанд) — олим, муаррих, доктори илмҳои таърих, профессор, Аълочии маорифи Тоҷикистон. Зиндагинома Бисабоат Исмоилова факултаи таърихи Донишгоҳи давлатии Тоҷикистон ба номи В. И. Ленинро хатм кардааст. Сарлаборанти Пажуҳишгоҳи таърих, бостоншиносӣ ва этнографияи Академияи илмҳои Тоҷикистон, муаллими кафедраи таърихи ИҶШС, аспиранти ДДОД ба номи Т.Г. Шевченко, муаллими ДДОД ба номи Т.Г. Шевченко, муаллими кафедраи таърихи ИҶШС-и ДДТ ба номи В.И.Ленин, омӯзгор-тарҷумони Донишгоҳи Кобул (Афғонистон, 1981-1983), корманди шуъбаи бойгонии Шӯрои Вазирони Тоҷикистон, дотсенти Донишгоҳи давлатии тиббии Тоҷикистон ба номи Абӯалӣ Ибни Сино,, дотсенти Донишгоҳи давлатии Хуҷанд ба номи академик Бобоҷон Ғафуров, дотсент, профессори кафедраи таърихи халқи тоҷик ва фанҳои чамъиятии Донишгоҳи давлатии ҳуқуқ, бизнес ва сиёсати Тоҷикистон (аз с.2004), ҳамзамон директори бахши Хуҷандии ташкилоти хайрияи "Парвин" (аз с.2002). Бисабоат Исмоилова олими пурмаҳсул ва тарғиботгари фаъол мебошад, ҳоло дар нафақа аст. Фаъолияти илмӣ Тадқиқоти илмии Бисабоат Исмоилова масоили таърихи иқтисодию иҷтимоӣ, сиёсӣ ва мадании аморати Бухоро, мақоми занон дар марҳилаҳои мухталифи таърихӣ ва ғайраро фаро мегирад. Муаллифи як қатор рисолаҳо, зиёда аз 100 мақола, дастурҳои методӣ мебошад. Саҳми Бисабоат Исмоилова дар омузиши таърихи аморати Бухоро назаррас буда, хусусан дар мавриди омузиши ҳаёт ва фаъолияти амир Ҳайдар нақши намоён дорад. Иштироккунандаи як қатор конфронсу ҳамоишҳои байналхалқӣ ва минтақавӣ мебошад. Осор.
Мир Юсуфхони Бисмил

Мир Юсуфхон Бисмил (? — 1725, Бадахшон) — шоири тоҷик. Зиндагинома Мувофиқи маълумоти тазкираи "Ништари ишқ"-и Ҳусайнқулихони Азимободӣ ин шахс аз акобирзодагони Бадахшон, халафи Муборак Мир Имом буд. Бо волии Ҳайдаробод-Муборизхон дӯстию рафоқат доштааст. Бисмил ба қавли Ҳусайнқулихони Азимободӣ, "бисмили дашнаи хушнигоҳон буд ва маҷруҳи ханҷари мижгони дилбарон". Намунаҳои ашъораш дар тазкираҳову баёзҳо ба назар мерасанд. Абёти зерин аз ӯст: Шӯхии нахчир барҳам мезанад як домро, То набуд абтар дили ман, зулфи ӯ абтар набуд. Аз гардиши нигоҳе шуд нимкушта Бисмил, Гирди сари ту гардам, як ғамза бори дигар. Ҳайратзада чун сурати девор нишастем, Бо ёр нишастему чи бекор нишастем.
Бисмарк Ферейра

Бисмарк де Араужо Ферейра — футболбози бразилӣ, ҳамлагар.
Бисмаркк Велис

Бисмаркк Антонио Велис Гомес (сентябри 1993, Никарагуа) — футболбози никарагуанӣ, муҳофиз.
Ҳарриет Бичер Стоу

Ҳарриет Элизабет Бичер-Стоу (июн 1811 (1811-06-14), Литчфилд, Коннектикут, ИМА — 1 июли 1896, Ҳартфорд, Коннектикут, ИМА) — нависанда, педагоги амрикоӣ. Зиндагинома Аз оилаи рӯҳонӣ. Дар оилаашон ҳама мардон рӯҳонӣ буданд, худи Бичер-Стоу ҳам ба профессори. фиқҳу илоҳиёти насронӣ К. Стоу ба шавҳар баромад. Осор Масъалаи ғуломдорӣ дар Амрико ӯро мутаваҷҷеҳ сохта буд ва ба ҳар василае барои аз байн бурдани он мубориза мебурд. Махсусан, романаш "Кулбаи Томамак" (1982; тарҷ. тоҷикиаш 1959) барои аз байн бурдани ғуломдорӣ замина муҳайё кард. Дар ҳаёти ҷамъиятии Амрико ин асар таъсири зиёде дошт ва он дар тамоми ҷаҳон машҳур гардид. Президенти ИМА А. Линколн Бичер-Стоуро "зани хурди сабабгори ҷанги калон" (Ҷанги шаҳрвандӣ дар ИМА 1861-65) ном бурдааст. Соли 1853 Бичер-Стоу ба романи "Кулбаи Томамак" тафсире бо номи "Калиди кулбаи Томамак" навишт, ки дар он санадҳои бисёреро оид ба ғуломдорӣ дастраси ҷомеа кард. Дар романи "Дред, қиссаи ботлоқи наҳс" боз ҳам ба масъалаи ғуломдорӣ таваққуф намудааст, вале ӯ нависандаест насиҳатгар, пандомӯз. Аз пешниҳоди роҳи зӯрӣ ва инқилобии ҳалли масъалаи ғуломдорӣ худдорӣ кардааст. Бичер-Стоу инчунин муаллифи якчанд романи дигар ва памфлети "Ба дастгирии леди Байрон" мебошад, ки дар он рафтори завҷаи Байронро, ки аз ӯ ҷудо шуда буд, маъқул шуморидааст.
Бисмаркк Баррето Фариа

Бисмаркк Баррето Фариа — футболбози бразилӣ, нимҳимоятгар.
Мирзоалӣ Бухороии Бисмил

Мирзоалии Бухороии Бисмил (қарни) — шоири форс-тоҷик. Зиндагинома Дар Бухоро ба дунё омадааст. Пас аз хатми таҳсил ва касби камол шеъру шоириро пеша кард ва дар ин ҷода шуҳратманд шудан мехост. Шахси суханоро, сухангӯ, нуктасанҷ буд. Амирону амирзодагон ӯро ба мафҳилҳояшон даъват мекарданд; аз мусиқӣ ва наво огоҳии комил дошт. Дар тазкираҳову баёзҳо намунаҳои ашъораш сабт гардидаанд, ки мавзӯашон шикоят аз замона, ишқу ошиқӣ, тарғиби ахлоқи ҳамида ва ғ. мебошад. Намунае аз шеъри Бисмил: Ишқам, ки шукӯҳи осмон мешиканад, Аз бори ғамам дӯши ҷаҳон мешиканад. Чун шишаи ғунча, Бисмил, авроқи фалак, Аз санги насими ман нишон мешиканад.
Бисмили Бухороӣ

Бисмили Бухороӣ (Қорӣ Муҳаммадсолеҳ фарзанди Ҳоҷӣ Қорӣ Мизроб, 1909, Бухоро —?) — шоири форсизабони Покистон. Зиндагинома Аз хонадони бозаргони сарватманд. Пас аз Инқилоби Октябр оилаи Бисмили Бухорӣ ба Кобул, сипас ба Пешовари Покистон кӯчид. Ба ғайр аз тиҷорат ба шеъру шоирӣ машғул буд ва ба забонҳои форсии тоҷикӣ, урду ва туркӣ дар навъҳои адабии маснавӣ, қасида, ғазал, рубоӣ ва ғ. шеър менавишт. Маснавие дорад бо номи "Гулшани ишрат". Дар ҳаҷв ва бадеҳасароӣ маҳорат доштааст. Номае манзум ба амири Бухоро Саййид Олимхон навиштааст.
Бисмили Ҳисорӣ

Бисмили Ҳисорӣ — шоир и тоҷик. Ҷузъиёти тарҷумаи ҳолаш дар тазкираҳо наомадааст. Аз осораш ғазалҳо, қитъаҳо, абёти пароканда дар баёзҳои а. 19 сабт гардидааст.
Бисмили Гуркапурӣ

Бисмили Гуркапурӣ, Хоҷа Абдулазиз фарзанди Абулфатҳх он (с. ва ваф. номаълум) — шоири форсизабони Ҳиндустон. Зиндагинома Падараш шоир буд ва бо тахаллуси "Ҷунун" шеър мегуфт. Бисмили Гуркапурӣ илми шеъру шоириро дар назди Шайх Афзали Аллоҳободӣ, ки марди ориф ва сӯфимашраб буд, омӯхт. Ҳамнишинӣ бо ин шахс ба Бисмили Гуркапурӣ таъсир кард ва ӯ низ ба зисту зиндагии суфиёна гаравиду гӯшанишинӣ ихтиёр намуд. Мувофиқи маълумоти тазкиранигор Биндробан Доси Хушгӯ Бисмили Гуркапурӣ девони ашъор доштааст. Хушгӯ аз девони ӯ якчанд шеър институтихоб карда, дар тазкирааш ҷой додааст. Дар тазкираҳои дигар низ намунаҳои ашъори Бисмили Гуркапурӣ вомехӯранд. Ашъораш мазмуну мундариҷаи орифона доранд.
Бисмили Шерозӣ

Бисмили Шерозӣ — шоир ва донишманди эронӣ. Зиндагинома Аз оилаи мударрис. Мадрасаи "Ҳаким"-и Шерозро хатм кардааст. Бисмили Шерозӣ ба ду забон — форсӣ ва арабӣ шеър мегуфт. Дар илми хаттотӣ низ моҳир буда, тибқи маълумоти тазкиранигори эронӣ Муҳаммад Ровӣ ("Анҷуманорои Хоқон") хатти шикастаро хеле хуш менавиштааст. Рисолаҳои Бисмили Шерозӣ "Исботи воҷиб", "Рисола дар исботи нубувват", "Андарзнома", "Шарҳи сӣ фасл"-и Хоҷа Насируддини Тӯсӣ, "Баҳру-л-лаолӣ", "Тафсири Қуръон", "Сафинат-ун-наҷот" масъалаҳои ахлоқӣ ва фалсафию диниро дар бар мегиранд. Девони ашъори Бисмили Шерозӣ асосан аз ғазал, қасида, рубоӣ иборат буда, дар мавзӯъҳои ишқию ирфонӣ, мадҳ, табиат ва ғ. гуфта шудаанд. Дар ашъори ӯ фахрия низ мушоҳида мешавад. Чунончи, шоир дар зимни ғазале навиштааст: Бисмил имрӯз манам дар ҳама офоқу Нишот, Исфаҳон фахр ба ӯ дораду Шероз ба ман. "Тазкираи дилкушо"-и Бисмили Шерозӣ барои омӯзиши адабиёти садаи 19-и Эрон сарчашмаи муҳим аст.
Муллобурҳони Бисмил

Муллобурҳон Бисмил (с. ва ваф. номаълум) — шоири тоҷик (а. 19-20). Зиндагинома Аз зодгоҳаш — Хатлон (Кӯлоб) барои таҳсили улуми мутадовилаи давр ба Бухоро омада, пас аз хатм дар мадрасаи Хоҷа Муҳаммади Порсо (мувофиқи маълумоти "Тазкират-уш-шуаро"-и Муҳтарам) ва мадрасаи Саримазори Халифа Худойдод (маълумоти "Афзал-ут-тазкор"-и Афзал Махдуми Пирмастӣ) ба тадрис машғул шудааст. Шахсияти шинохтае будааст, ки дар аксари тазкираҳои садаи (Муҳтарам, Абдӣ ва диг.) номаш чун шоири малеҳгуфтор, балеғбаён нуктадон ва ғ. оварда шудааст. Мувофиқи маълумоти С. Айнӣ дар "Намунаи адабиёти тоҷик" ҳангоми мураттабсозии ин асар дар қайди ҳаёт будааст. Дар оғоз "Муштоқӣ" тахаллус доштааст, вале ба сабаби он ки баъзе латифтабъон ин калимаро "Муши тоқӣ" хонданд, тахаллусашро ба "Бисмил" иваз кард. Яке аз муқаллидони Мирзо Абдулқодири Бедил, ки дар ин бобат ба мувафаққият ноил гашта буд. Дар тазкираҳову баёзҳои садаи ва ибтидои садаи намунаҳои ашъораш оварда шудаанд. Намунаи ашъор Абёти зерин аз ӯст: Ҳар куҷо ҳарфе аз он силсилаи мӯ рафта, Қиссаи нофаи тотор ба ҳар сӯ рафта. Дида як шева аз он чашми хуморолуда, Сар ба саҳро зада умрест, ки оҳу рафта. Офтоб аз ғами ҳиҷри ту магар бемор аст, Ки Масеҳо ба фалак аз пайи дору рафта. Сарв бо қомати дилҷӯи ту мебохт гарав, Бой дода, зи хиҷолат ба лаби ҷӯ рафта. Баҳри санҷидани ҳусни туву Юсуф Парвин Муддате шуд ба фалак баҳри Тарозу рафта. Қатли Бисмил на ба шамшери ҷафо мебошад, Сараш аз тан ба ишороти ду абрӯ рафта.
Бисотии Самарқандӣ

Сироҷуддин Бисотии Самарқандӣ — шоир и форс-тоҷик, шогирди Хоҷа Абдулмалики Самарқандӣ Зиндагинома Мавлоно Сироҷиддин Бисотӣ дар даврони салтанати султон Халил бинни Амироншоҳи Гургонӣ дар Самарқанд зуҳур кард ва чун дар оғози кор пешаи ҳасирбофӣ (бурёбофӣ) дошт, Ҳасирӣ тахаллус мекард, лекин ба ишораи Хоҷа Исмати Бухорӣ он тахаллусро ба "Бисотӣ" мубаддал сохт. Бисотӣ дар хидмати Халил Султон таҷарруби бисёр дошт чунон, ки шабе ба хотири матлаъе аз як ғазал ҳазор динор ба ӯ бахшид. Пас аз касби камол ва таҳсили улум ба ҳасирбофӣ (бурёбофӣ) машғул шудааст ва бо тахаллуси "Ҳасирӣ" шеър мегуфт. Дар шеър худро шогирди Исмати Бухороӣ ва Хоҷа Абдулмалики Самарқандӣ — мутахаллис ба "Усомӣ" медонист. Бо исрори Исмати Бухороӣ тахаллуси "Бисотӣ"-ро институтихоб кард. Дар маҷлисҳои ҳукмронони давраш шеър мегуфт ва аз ҳадяву инъоми онҳо касби маош мекард. Барои ғазале бо матлаъи Дил шишаву чашмони ту ҳар гӯша барандаш, Мастанд, мабодо, ки ба шӯхӣ шиканандаш. ҳазор динор ҳадя гирифт ва дар байни аҳли адаб шуҳратёр гардид. Бо шоирон Хаёлии Бухороӣ, Бурундуқи Бухороӣ, Рустами Хуриёнӣ, Тоҳири Абевардӣ, Камоли Хуҷандӣ ҳамаср буда, ба баъзе шеърҳояшон ҷавоб мегуфтааст. Чунонки дар тазкираҳо (Масалан "Тазкират-уш-шуаро"-и Давлатшоҳи Самарқандӣ) омадааст, Бисотии Самарқандӣ сабки Камоли Хуҷандиро намеписандидааст. Барои ин гӯё Камоли Хуҷандӣ ӯро дуои бад кард ва ҳамин дуо боиси марги Бисотии Самарқандӣ шудааст. Вафоташ дар 88 солагӣ соли 814 ҳиҷрии қамарӣ дар шаҳри Рай иттифоқ афтодааст. Мероси адабӣ Нусхаи хаттии девони қасоиду ғазалиёт, муқтаот, рубоиёт ва муаммоиёти ӯ дар китобхонаи миллии Париж ҳамроҳи девони Хаёлӣ мавҷуд аст. Аз Бисотии Самарқандӣ девони ашъор дар ҳудуди 792 байт боқӣ мондааст, ки як нусхааш дар Китобхонаи миллии Париж ва нусхаи дигараш дар китобхонаи Осафия маҳфузанд. Бисотии Самарқандӣ дар анвои шеъри адабиёти классикии форс-тоҷик — ғазал, қасида, рубоӣ, қитъа ва ғ. шеърҳо эҷод кардааст. Мавзӯи ашъораш асосан ишқ мебошад. Дар баробари санъатҳои бадеии маъмули шеъри форс-тоҷик Бисотии Самарқандӣ бештар ба талмеҳ таваҷҷуҳ доштааст. Намунаи ашъор Дарде, ки дилам дид, зи ҳаҷри ту кӣ дидаст? В-онҳо, ки зи зулфи ту кашидам, кӣ кашидаст? Дурҳо, ки ман аз ҳаҷри ту аз дида фишондам, Як-як ҳама донам, ки ба гӯши ту расидаст. Бе туҳмати ашкам нагузорад нафасе оҳ, Ин дидаи тардомани ман боз чӣ дидаст? Чандин зи чӣ хун рехт, манаш ҳеч надонам, Гар лаб зи пайи рехтани хун нагазидаст. Дар шашдари ғурбат чу Бисотӣ чӣ ниҳам дил? Якбора кас аз ҳубби ватан муҳра начидаст.
Бисотии Шуштарӣ

Бисотии Шуштарӣ (1;? — 1539, Бухоро) — шоири форс-тоҷик. Зиндагинома Пас аз касби камол ва андӯхтани дониш дар зодгоҳаш — шаҳри Шуштари Эрон ба Мовароуннаҳр омад ва дар Бухоро ба хидмати ҳукмрони давр — Абдуллоҳхон дохил гардид. Дар манобеи адабӣ аз ӯ чун шоири бомаҳорат, сарояндаи шеър дар анвои гуногуни адабӣ — қасида, ғазал, рубоӣ ва ғ. ёд кардаанд. Намунаҳо аз осораш дар тазкираҳову баёзҳо омадаанд.
Бисмиллоҳхон Муҳаммадӣ

Бисмиллоҳхон Муҳаммадӣ — яке аз сиёсатмадорони тоҷиктабори Афғонистон. Фармондеҳи кулли ситоди Артиши Афғонистон, Вазири умури дохилаи Афғонистон, Вазири дифоъи Афғонистон (аз 2012). Ӯ аз фармондаҳони Аҳмадшоҳи Масъуд буда ва аз чеҳраҳои матраҳи зидди Толибон мебошад.
Бист (маросим)

"Бист" - маросими "бист" баъд аз мурури бист ё камтар аз он даҳ- понздаҳ рӯз барпо карда мешавад, дар он иштироки меҳмонон маҳдуд аст. Фақат хешу ақрабои марҳум ҷамъ меоянд ва як зиёфат ороста ба рӯҳу арвоҳаш мебахшанд. Маросими "бист" дар вилояти Суғд, вилояти Хатлон, водии Ҳисор фаъол аст. 1 2 Нигаред низ.
Биссектриса

Биссектриса и кунҷ (аз - "ду карат", ва "мебурам") — хат (шуоъ)-е, ки аз қуллаи кунҷ гузашта, онро ба ду ҳиссаи баробар тақсим мекунад. Биссектрисаи кунҷ маҷмӯи нуқтаҳоест, ки аз тарафҳои кунҷ дар масофаҳои баробар ҷойгиранд. Порчаи СС 1, ки аз кунҷи секунҷа (АСВ) то тарафи муқобил (АВ) гузаронда шудааст, Биссектрисаи секунҷа номида мешавад. Ин порча тарафи муқобили секунҷаро ба порчаҳое, ки ба тарафҳои паҳлуӣ (АС ва ВС) мутаносибанд, тақсим мекунад. Биссектрисаҳои секунҷа (СС 1, АА 1 ва ВВ 1) дар як нуқта (О) бурида мешаванд, ки маркази давраи дохили секунҷаи АВС мебошад.
Дунолд Биссет

Дунолд Биссет (август 1910 1, Брентфурд, Лондони Бузург — 10 август 1995 1, Лондони Бузург 2) — бозигар, нависанда ва тасвиргари аҳли Биритониё буд.
Бист боб дар маърифати тақвим

"Бист боб дар маърифати тақвим" — рисолаи риёзидон ва мунаҷҷими форс-тоҷик Низомуддин Абдулалӣ ибни Муҳаммад ибни Ҳусайни Бирҷандӣ дар солшуморӣ, тақвим ва аҳкоми нуҷум. "Бист боб дар маърифати тақвим"-ро муаллиф с. 883 ҳ. қ. навиштааст; бо номҳои "Мухтасар дар маърифати тақвим" ва "Рисола дар маърифати тақвим" низ ёд мешавад. Бобҳо "Бист боб дар маърифати тақвим" аз чунин бобҳо иборат аст: Дар бобҳои рисола маълумот оид ба тақвимҳо, бурҷҳо, бурҷҳои дувоздаҳгона, арз ва баландии ситораву сайёрагон, ҳодиса ва истилоҳоти нуҷумӣ (сайр, раҷъат, истиқомат, истиқбол, шараф, ҳубут, авҷ, майл, иртифоъ, таҳвил, муҷосада, назар, танозир ва ғайра) оварда шудаанд. Яке аз шарҳҳои машҳур ба ин рисоларо Музаффар ибни Муҳаммадқосими Гунободӣ (ваф. пас аз с. 1615) дар с. 1596 навишта ба шоҳ Аббоси Сафавӣ (1571–1629) тақдим кардааст. Нусхаҳои зиёде аз ин рисола дар китобхонаҳои Эрон ва кишварҳои дигар мавҷуданд.
Бистрая (ноҳияи Слюдянск, Иркутск)

Бистрая — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Слюдянск, ки дар вилояти Иркутск қарор дорад, дохил мешавад.
Бист боб дар маърифтти устурлєб

"БИСТ БОБ ДАР МАЪРИФТТИ УСТУРЛЄБ", рисолаи Хоҷа Насируддини Тусӣ (1201–74) ба забони форсӣ дар бораи сохти устурлоб. Ин рисола бо номҳои ихтисории "Бист боб" ва "Бист боб дар устурлоб" низ ёд мешавад. Рисолаҳои гуногун бо ҳамин ном мавҷуданд, вале рисолаи Тусӣ аз ҳамаи онҳо машҳур аст. Ин шуҳрат то он дараҷа будааст, ки дар ҳошияи дигар рисолаҳои ҳамном ёдоварӣ мешудааст, ки рисолаи Тусӣ нест. Соли таълифи рисола маълум нест. Рисола аз 20 боб иборат аст: "Дар алқоби олот ва хутут ва давоири устурлоб", "Дар маърифати иртифоъ гирифтан аз Офтоб ва ситора", "Дар маърифати толеъ аз иртифоъ", "Дар маърифати иртифоъ аз толеъ", "Дар маърифати доир ва сооти муставия ва муавиҷа ва аҷзои соот", "Дар маърифати майли Офтоб ва ғояти иртифоъи ӯ ва буъди кавкаб аз муаддилуннаҳор ва иртифоъаш", "Дар маърифати матолеи буруҷ ба хатти истиво ва балад ва дараҷоти мамар ва тулӯъ ва ғуруб ва таъдилуннаҳор", "Дар маърифати хонаҳои дувоздаҳгона", "Дар маърифати сооти субҳ ва шафақ", "Дар маърифати залл аз иртифоъ ва иртифоъ аз залл", "Дар маърифати толеи соли мустақбал аз толеи соли мозӣ", "Дар маърифати арзи балад ва таҳқиқи он", "Дар маърифати толеи вақт дар шаҳре, ки онро сафиҳа набошад", "Дар маърифати иртифои қутби фалакулбуруҷ", "Дар маърифати самт аз иртифоъ ва иртифоъ аз самт", "Дар маърифати тақвими Офтоб", "Дар маърифати болои ашхоси муртафеъ аз замин ва паҳнои рӯдҳо", "Дар маърифати амал кардан ба сафиҳаи офоқӣ", "Дар маърифати ростӣ ва каҷии устурлоб", "Дар маърифати ситораҳое чанд, ки бар устурлобҳо нақш кунанд". Нусхаҳои бисёри Бист боб маърифатти устурлеб дар китобхонаҳои ҷаҳон мавҷуданд. Аз Бист боб маърифатти устурлеб мунтахабҳое бо номҳои "Гузидаи бист боб" ва "Фасл дар устурлоб" мавҷуд буда, олимон шарҳу ҳошияҳо навиштаанд. Ин рисоларо шахси номаълуме соли 1104 ҳ. дар Исфаҳон ба назм кашидааст. Дар Ганҷинаи дастхатҳои шарқии Институтизабон, адабиёт, шарқшиносӣ ва мероси хаттии АИ Ҷумҳурии Тоҷикистон дастхатҳои "Мухтасари "Бист боб дар маърифати устурлоб", "Шарҳи "Бист боб дар маърифати устурлоб", "Шарҳи мухтасари "Бист боб" мавҷуданд. Адабиёт Матвиевская Г. П., Розенфельд Б. А. Математики и астрономы мусульманского средневековья и их труды (– вв.). М., 1983;.
Бистра (ноҳияи Климов)

Бистра — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Климов, ки дар вилояти Брянск қарор дорад, дохил мешавад.
Бист дақиқаи муҳаббат

"Бист дақиқаи муҳаббат" — филми кутоҳмуддати беовоз, бо коргардонии Чарли Чаплин ва Ҷозеф Мэддерн. Филми аввалин Ч. Чаплин ба ҳайси коргардон. Нахустин намоиши филм 20 апрели соли 1914 баргузор гардид. Сужаи филм дар боғе мегузарад.
Бистгонӣ

Бистгонӣ — истилоҳи молиявию идории асримиёнагӣ. Таърих Аз садаи дар манбаъҳои форсӣ истифода шуда, маоши сипоҳиёнро ифода мекард, ки охири ҳар бист рӯз як маротиба пардохта мешуд. Дар боби асли баромади он ақидаҳо гуногун буда, баъзе олимон, монанди Хоразмӣ ва Ибни Ҳавқал, иддао доранд, ки қаблан дар байни арабҳо бо номи "ишрин" маъруф буда, баъдан ба форсӣ тарҷума шудааст. Гурӯҳи дигари олимон даъво доранд, ки Бистгонӣ. аслан калимаи форсӣ буда, "ишрин" муодил ва тарҷимаи арабии он мебошад. Дар тарҷумаи "Тафсири Табарӣ", ки қабл аз осори Хоразмӣ ва Ибни Ҳавқал таълиф ёфтааст, вожаи Бистгонӣ. истифода шудааст. Бистгонӣро ба тарзи дигар ҳам шарҳу тафсир дода, дастаҳои бистнафараи сипоҳиён ҳам донистаанд. Ба ҳар ҳол, Бистгонӣ ҳамчун маош ба сарбозону сипоҳиён дар ҳар 20 рӯз пардохта мешудааст. Аз ҷумла, дар даврони Саффориён ин маросим ташрифоти хосса дошта, маош аввал ба амири саффорӣ, сипас ба дигар мақомот, аз ҷумла, лашкариён ва сипоҳиён дода мешуд. Бистгонӣро сипоҳиёне мегирифтанд, ки ҳамаи абзору адавоту лавозимоти мавриди ниёзи як низомиро дошта бошанд. Дар аҳди Сомониён пардохти Бистгонӣ нисбат ба ҳамаи давлатҳои шарқӣ муназзамтар будааст. Дар давраи ҳукмронии Ғазнавиён, бино бар маълумоти Байҳақӣ ва Низомулмулк, Бистгониро ҳам лашкариёну ҳам сарбозону ҳам ғуломон мегирифтаанд.
Бистри (ноҳияи Вичуг, Иванов)

Бистри — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Вичуг, ки дар вилояти Иванов қарор дорад, дохил мешавад.